Id-Dagħwa ta' Chambrav Darba kont waħdek prinċep fuq il-għolja, tisseqqer kollok setgħa f'sebħ bla qjies; illum ħafnek f'idejh min siker fl-għana, min xejn ma jimpurtah li kont għassies. Nixtieq li kieku nista' mmur fl-imgħoddi biex nilmaħ ġmielek safi mill-indħil; biex nimraħ ġo ħitanek kollhom qawwa, li xehdu min jaf kemm għal ġlied qalil. 'ma llum ilbitt u dħalt ġewwa qoxortok, għax ġensek tak f'idejn ulied l-għarib; mank sura ma ħallielek sabiex tgħanni il-għanja li għannejt qalb tant tiġrib. Kull darba li niġġerra fl-idwar tiegħek nismagħha ħierġa d-dagħwa; il-qalb tibbies — nixxennaq li xi darba nerġa' nilmħek kif dari kont, sultan sabiħ w għassies. għadd 32 LXXXII 27